13. ΑΝΑΓΚ. ΝΟΜΟΣ υπ’ αριθ. 157 της 16/21 Οκτ. 1967 (ΦΕΚ Α΄ 177) Περί τροποποιήσεως, συμπληρώσεως και αντικαταστάσεως διατάξεών τινων της περί Πλοηγικής Υπηρεσίας νομοθεσίας ως και συστάσεως Υπηρεσιακού Συμβουλίου Πλοηγικής Υπηρεσίας. Άρθρ.1.-1.Συνιστάται παρά τω Υπουργείω Εμπορικής Ναυτιλίας Υπηρεσιακόν Συμβούλιον προσωπικού Πλοηγικής Υπηρεσίας (Υ .Σ.Π.Π.Υ .). Τούτο συγκροτείται εκ του Διευθυντού της Διευθύνσεως Οργανώσεως Λιμένων ως Προέδρου, εκ του Κεντρικού Λιμενάρχου Πειραιώς και εξ ενός Πλοιάρχου Λιμενικού Σώματος οριζομένου δι’ αποφάσεως του Υπουργού Εμπορικής Ναυτιλίας. 2.Το Υ .Σ.Π.Π.Υ . συγκαλείται τακτικώς κατά μήνα Οκτώβριον εκάστου έτους κρίνει δε το πάσης κατηγορίας προσωπικόν της Πλοηγικής Υπηρεσίας, λαμβάνον υπ’ όψιν τον ατομικόν φάκελλον εκάστου, τα φύλλα ποιόητος, την εν γένει υπηρεσιακήν απόδοσιν ως και την προσωπικήν αντίληψιν των μελών του και συντάσσει πίνακας προακτέων και στασίμων. Άρθρ.2.-«1.Η πλήρωση των κενουμένων οργανικών θέσεων Πλοηγών ενεργείται με διαγωνισμό εντός μηνός από της προκηρύξεώς του ενώπιον εξεταστικής επιτροπής, που συγκροτείται με απόφαση του Υπουργού Εμπορικής Ναυτιλίας. Της Επιτροπής μετέχουν ένας Πλοίαρχος Λ.Σ. ως Πρόεδρος, ένας ανώτερος μάχιμος Αξιωματικός Π.Ν., ένας κατώτερος Αξιωματικός Λ.Σ. ένας Αρχιπλοηγός και ως ειδικοί εξεταστές για τα μαθήματα συνεννοήσεως, Ηλεκτρονικής Ναυτιλίας, Νόμων– Κανονισμών και Αγγλικών ορίζονται Αξιωματικοί Λ.Σ. Ως Γραμματεύς της Επιτροπής ορίζεται κατώτερος Αξιωματικός Λ.Σ. και ως Κυβερνητικός Επίτροπος έτερος Πλοίαρχος Λ.Σ.». Η παρ. 1 αντικαταστάθηκε ως άνω από την παρ. 2 άρθρ. 2 της 145054/3/82/26-26 Απρ. 1982 (ΦΕΚ Β΄ 219) απόφ. Υπουρ. Προεδρίας Κυβερνήσεως και Εμπορικής Ναυτιλίας (ανωτ. σελ. 36, 434), που διατήρησε και την «Εξεταστική Επιτροπή Πληρώσεως Θέσεων Πλοηγών». Με το άρθρ. 3 της 4221.10/7/92/17-23 Σεπτ. 1992 (ΦΕΚ Β΄ 575) απόφ. Υπ. Προεδρ. Κυβερν., και Εμπορ. Ναυτιλίας, τόμ. 20 ανωτ. σελ. 36,475 διατηρήθηκε η άνω εξεταστική Επιτροπή Πλοηγών, η οποία λειτουργεί με την προβλεπόμενη στο ίδιο άρθρο νέα συγκρότηση. 2.Τηρουμένων κατά τα λοιπά των διατάξεων του άρθρ. 8 του Νόμ. 3142/1955 «περί Πλοηγικής Υπηρεσίας» δια την συμμετοχήν εις τον διαγωνισμόν προηγείται κρίσις υπό της κατά το προηγούμενον άρθρον Επιτροπής των υποψηφίων περί του ήθους, της επαγγελματικής και διοικητικής αυτών ικανότητος, της εν γένει διαγωγής των κατά την σταδιοδρομίαν των εν τω Βασιλικώ και Εμπορικώ Ναυτικώ και της τυχόν πολεμικής αυτών δράσεως. Οι κρινόμενοι ακατάλληλοι αποκλείονται του διαγωνισμού. Άρθρ.3.-1.Δι’ αποφάσεως του Υπουργού Εμπορικής Ναυτιλίας δύναται να συγκληθή εκτάκτως και εντός προθεσμίας τριών μηνών από της δημοσιεύσεως του παρόντος Νόμου το κατά το άρθρ. 1 του παρόντος Υπηρεσιακόν Συμβούλιον προς τον σκοπόν όπως υποβάλη προτάσεις περί των διατηρητέων εκ του υπηρετούντος εν γένει προσωπικού της Πλοηγικής Υπηρεσίας, επί τη βάσει των εν τω αυτώ άρθρω αναφερομένων κριτηρίων. Το Συμβούλιον, εν τη περιπτώσει ταύτη συντάσσει πίνακας διατηρητέων και μη κατά κατηγορίας προσωπικού της Πλοηγικής Υπηρεσίας. 2.Αι κατά την προηγουμένην παράγραφον προτάσεις του Υπηρεσιακού Συμβουλίου υπόκεινται εις την έγκρισιν του Υπουργού Εμπορικής Ναυτιλίας όστις δια πράξεώς του, αποφασίζει περί της διατηρήσεως των ως διατηρητέων κρινομένων και της απολύσεως των κριθέντων ως μη διατηρητέων. Άρθρ.4.-Κατά την πρώτην εφαρμογήν του παρόντος Νόμου η πλήρωσις των κενών και κενουμένων κατά τας διατάξεις του άρθρ. 3 θέσεων ενεργείται α)εκ του ήδη ισχύοντος κατά την δημοσίευσιν του παρόντος Νόμου πίνακος επιτυχόντων εφαρμοζομένης δια τους εν αυτώ περιλαμβανομένους της παρ. 2 του άρθρ. 2 και β)εκ του κατόπιν διαγωνισμού συντασσομένου πίνακος επιτυχόντων και κατά την εν αυτώ σειράν επιτυχίας. Άρθρ.5.-(Αντικαθίσταται η παρ. 5 άρθρ. 17 Νόμ. 3142/1955 ανωτ. σελ. 376). Άρθρ.6.-Η ισχύς του παρόντος Νόμου άρχεται από της δημοσιεύσεως εις την Εφημερίδα της Κυβερνήσεως, καταργουμένης πάσης αντιθέτου διατάξεως. (Αντί για τη σελ. 402,03(γ) Σελ. 402,03(δ) Τεύχος 1166-Σελ. 103 Πλοηγική Υπηρεσία 20.Ζ.α.13